चीन ने 8वें नौवहन उपग्रह का प्रक्षेपण किया  
अमेरिका की तरह अपना ग्लोबल पोजिशनिंग सिस्टम (जीपीएस) तैयार करने की योजना के मद्देनजर चीन ने 8वें नौवहन उपग्रह का प्रक्षेपण किया है।
अमेरिका की तरह अपना ग्लोबल पोजिशनिंग सिस्टम (जीपीएस) तैयार करने की योजना के मद्देनजर चीन ने 8वें नौवहन उपग्रह का प्रक्षेपण किया है। चीन के सिचुआन प्रांत में जिचांग उपग्रह प्रक्षेपण केंद्र से नौवहन उपग्रह बेइदोउ का प्रक्षेपण किया गया।  इससे पहले सात अन्य उपग्रहों का प्रक्षेपण किया जा चुका है। सरकारी मीडिया में कहा गया है कि कुल 30 उपग्रहों का प्रक्षेपण किया जाना है। प्रक्षेपण केंद्र के एक प्रवक्ता ने बताया कि इस उपग्रह के सफल परीक्षण से नौवहन और जीएसएम की प्रणाली को मजबूती मिलेगी।  आने वाले दो सालों में चीन और उपग्रहों का प्रक्षेपण करेगा। माना जा रहा है कि वर्ष 2020 तक चीन का नेटवर्क वैश्विक सेवाएं मुहैया करा सकेगा। अधिकारियों का कहना है कि स्वदेशी जीपीएस चीन की आर्थिक और रक्षा व्यवस्था के लिए जरूरी है।